Mangareva

Mangareva () – sala Ramiajame vandenyne, Prancūzijos Polinezijos rytuose, didžiausia ir svarbiausia iš Gambjė salų. Plotas – 15,4 km².

Mangareva yra nedideliame salyne, apsuptame koralų rifo ir lagūnos. Šalia yra keletas mažesnių salų (Taravai, Aukena, Akamaru) ir daug mažų salelių (motu), kartu sudarančių Mangarevos salų spiečių. Sala yra ~8 km ilgio, siaura, vulkaninės kilmės, kalnuota. Aukščiausia vieta – Dafo kalnas (441 m). Krantai statūs, išraižyti įlankų.

2017 m. Mangarevoje gyveno 1384 žmonėsRecensement de 2017 – Répartition de la population de la Polynésie française par îles, Institut de la statistique de la Polynésie française (ISPF) (daugiausia – mangarevai). Verčiamasi žvejyba, kopros rinkimu, žemės ūkiu, turizmu. Pagrindinė gyvenvietė – Rikitea. Oro uostas yra netolimoje Totegegijė salelėje. Iš Mangarevos laivu galima pasiekti kitais būdais iš esmės nepasiekiamas Pitkerno salas. Yra Šv. Mykolo katedra (1839 m.).

Salą nuo seno valdė mangarevų valdovai. 1797 m. Mangarevą pasiekė pirmasis vakarietis – britų jūrininkas Džeimsas Vilsonas su laivu Duff. 1881 m. salą prisijungė Prancūzija.

 Šaltiniai 

Kategorija:Gambjė salos